EUROPA-PARLAMENTETS BESLUTNING  
af 17. april 2013  
med bemærkningerne, der er en integrerende del af afgørelsen om decharge for gennemførelsen af 
Det Europæiske Jernbaneagenturs budget for regnskabsåret 2011  
EUROPA-PARLAMENTET,  
— der henviser til det endelige årsregnskab for Det Europæiske Jernbaneagentur for regnskabsåret 2011,  
— der henviser til Revisionsrettens beretning om årsregnskabet for Det Europæiske Jernbaneagentur for 
regnskabsåret 2011 med agenturets svar (  1 ), 
— der henviser til Rådets henstilling af 12. februar 2013 (05753/2013 — C7-0041/2013),  
— der henviser til artikel 319 i traktaten om Den Europæiske Unions funktionsmåde,  
— der henviser til Rådets forordning (EF, Euratom) nr. 1605/2002 af 25. juni 2002 om finansforordningen 
vedrørende De Europæiske Fællesskabers almindelige budget (  2 ), særlig artikel 185,  
— der henviser til Europa-Parlamentets og Rådets forordning (EU, Euratom) nr. 966/2012 af 25. oktober 
2012 om de finansielle regler vedrørende Unionens almindelige budget og om ophævelse af Rådets 
forordning (EF, Euratom) nr. 1605/2002 (  3 ), særlig artikel 208,  
— der henviser til Europa-Parlamentets og Rådets forordning (EF) nr. 881/2004 af 29. april 2004 om 
oprettelse af et europæisk jernbaneagentur (agenturforordningen) (  4 ), særlig artikel 39,  
— der henviser til Kommissionens forordning (EF, Euratom) nr. 2343/2002 af 19. november 2002 om 
rammefinansforordning for de organer, der er omhandlet i artikel 185 i Rådets forordning (EF, Euratom) 
nr. 1605/2002 om finansforordningen vedrørende De Europæiske Fællesskabers almindelige budget (  5 ), 
særlig artikel 94,  
— der henviser til forretningsordenens artikel 77 og bilag VI,  
— der henviser til betænkning fra Budgetkontroludvalget og udtalelse fra Transport- og Turismeudvalget 
(A7-0103/2013),  
A. der henviser til, at Revisionsretten har erklæret, at den har fået rimelig sikkerhed for, at Det Europæiske 
Jernbaneagenturs (»agenturets«) årsregnskab for regnskabsåret 2011 er rigtigt, og at de underliggende 
transaktioner er lovlige og formelt rigtige,  
B. der henviser til, at Parlamentet den 10. maj 2012 meddelte decharge til agenturets administrerende 
direktør for gennemførelsen af agenturets budget for regnskabsåret 2010 (  6 ) og i beslutningen med 
bemærkningerne til afgørelsen bl.a.:  
— beklagede det forhold, at fejlene i budgetprognoserne førte til aflysning eller forsinkelse af visse 
investeringer; opfordrede agenturet indtrængende til omgående at oplyse dechargemyndigheden om, 
hvilke foranstaltninger der var iværksat for at muliggøre bedre udgiftsprognoserDA L 308/278 Den Europæiske Unions Tidende 16.11.2013  
( 1 ) EUT C 388 af 15.12.2012, s. 145.  
( 2 ) EFT L 248 af 16.9.2002, s. 1.  
( 3 ) EUT L 298 af 26.10.2012, s. 1.  
( 4 ) EUT L 164 af 30.4.2004, s. 1.  
( 5 ) EFT L 357 af 31.12.2002, s. 72.  
( 6 ) EUT L 286 af 17.10.2012, s. 229.
— mindede om, at agenturet allerede i regnskabsårene 2008 og 2009 fremførte betydelige midler til 
regnskabsåret 2010; var af den opfattelse, at disse grove tilsidesættelser af princippet om etårighed 
ikke kunne accepteres fremover, og at der ikke skulle meddeles decharge, hvis der igen forekom en 
tilsidesættelse af dette budgetprincip; opfordrede agenturet til at straks at iværksætte de nødvendige 
foranstaltninger til at afhjælpe denne situation  
— er af den opfattelse, at agenturet ikke i tilstrækkelig grad har taget fat på problemet med fremførsel 
af bevillinger fra år til år; minder om vigtigheden af princippet om budgettets etårighed; opfordrede 
agenturet til at underrette dechargemyndigheden om tiltag, agenturet havde truffet for at forbedre 
gennemførelsen af det årlige budget og nedbringe fremførslen af budgetbevillinger  
— opfordrede desuden indtrængende agenturet til at udarbejde en flerårig plan for at omsætte lang ­
sigtede mål til flerårige opgaver med tilhørende centrale resultatindikatorer; understregede, at dette 
ville give interessenterne bedre information om mål/aktiviteter, strategiske prioriteringer og ressour ­
ceallokering  
— opfordrede agenturet til at efterleve henstillingerne fra Den Interne Revisionstjeneste (IAS) i tilknyt ­
ning til den revision af personaleforvaltningen, som IAS foretog i 2009  
C. der henviser til, at agenturets budget for 2011 ifølge agenturets årlige regnskabsberetning (  1 ) for 2011 
beløb sig til 25 988 665 EUR, sammenlignet med 24 147 240 EUR i 2010, hvilket svarer til en 
stigning på 7,62 % i forhold til det foregående år,  
Budgetmæssig og økonomisk forvaltning  
1. noterer sig på baggrund af agenturets årlige aktivitetsrapport, at der blev indgået forpligtelser for 95 % 
af bevillingerne, og at 81 % blev anvendt til betalinger; bemærker navnlig, at  
— de samlede forpligtede bevillinger under afsnit I »personaleudgifter« beløb sig til 15 930 664 EUR 
(100 %), hvoraf 99 % er blevet anvendt til betalinger (15 710 948 EUR), mens 1 % af bevillingerne 
blev fremført til 2012 (219 716 EUR)  
— de samlede forpligtede bevillinger under afsnit II »administrationsudgifter« beløb sig til 
2 212 548 EUR (næsten 100 %), hvoraf 75 % er blevet anvendt til betalinger (1 649 635 EUR), 
mens 25 % af bevillingerne blev fremført til 2012 (562 913 EUR)  
— de samlede forpligtede bevillinger under afsnit III »aktionsudgifter« beløb sig til 6 495 020 EUR 
(83 %), hvoraf 47 % er blevet anvendt til betalinger (3 659 761 EUR), mens 36 % af bevillingerne 
blev fremført til 2012 (2 835 259 EUR);  
2. konstaterer, at udnyttelsesgraden for betalingsbevillingerne er blevet bedre under alle afsnit, men stadig 
er lav under afsnit III med 47 % (39 % i 2010); opfordrer agenturet til at underrette dechargemyndig ­
heden om, hvilke skridt der er blevet taget, idet situationen er i modstrid med princippet om budgettets 
etårighed;  
Ansatte  
3. bemærker i Revisionsrettens beretning, at agenturet skal udskifte halvdelen af sit operationelle personale 
i perioden 2013-2015; opfordrer agenturet til at underrette dechargemyndigheden om, hvilke 
foranstaltninger der er truffet for at afhjælpe denne mangel, der kan give anledning til væsentlige 
forstyrrelser i agenturets drift;  
To hjemsteder  
4. tager til efterretning, at agenturet erkender, at anvendelsen af to hjemsteder resulterer i ineffektivitet og 
ekstra omkostninger; noterer sig endvidere, at agenturet gør en ihærdig indsats for at mindske de 
negative konsekvenser af afgørelsen om agenturets hjemsted;DA 16.11.2013 Den Europæiske Unions Tidende L 308/279  
( 1 ) Årlig regnskabsberetning for 2011, s. 6.
5. bemærker i den årlige aktivitetsrapport, at den forberedende fase i det projekt, der går ud på at øge 
kapaciteten i hovedkvarteret i Valenciennes, er blevet afsluttet; bemærker endvidere, at den påtænkte 
forbedring af Lille-kontorerne er blevet udsat på grund af ressourcemangel;  
Regnskabssystem  
6. bemærker i agenturets aktivitetsrapport, at agenturet opdaterede sin manual for finansielle procedurer i 
overensstemmelse med modulerne i ABAC Workflow og ABAC Assets; bemærker endvidere, at ABAC 
Assets-modulet blev implementeret i 2011;  
7. glæder sig over, at agenturet pr. 1. september 2010 har indført et centraliseret system til registrering af 
indkomne fakturaer; understreger, at denne foranstaltning er vigtig for at sikre rettidig registrering af 
alle fakturaer og bidrager til at undgå forsinkelser i behandlingen af betalingerne;  
Fremførsler  
8. bemærker i Revisionsrettens beretning, at de bevillinger, der blev fremført til 2012, beløb sig til 
3 617 887 EUR; opfordrer agenturet til at træffe yderligere foranstaltninger til at afhjælpe denne 
mangel, da situationen er i modstrid med princippet om budgettets etårighed;  
Ansættelsesprocedurer  
9. bemærker i Revisionsrettens beretning, at agenturet bør forbedre sine ansættelsesprocedurer, således at 
der skabes fuldstændig gennemsigtighed og sikres ligebehandling af ansøgere; opfordrer agenturet til at 
underrette dechargemyndigheden om, hvilke skridt der tages for at forbedre ansættelsesprocedurerne; 
mener, at nogle af personalevedtægtens bestemmelser vil kunne udgøre en anseelig administrativ byrde; 
tilskynder derfor Kommissionen til at tillade en vis grad af forenkling i henhold til personalevedtægtens 
artikel 110 for så vidt angår agenturerne;  
10. noterer sig i den årlige aktivitetsrapport, at der er blevet ansat personale som planlagt med 2,78 % 
ubesatte stillinger ved årets udgang; bemærker endvidere, at det samlede antal medarbejdere ved 
udgangen af 2011 var på 41 personer;  
Interessekonflikter  
11. opfordrer agenturet til at overvåge og forbyde eventuelle interessekonflikter i forbindelse med ansættelse 
af eksperter og personale fra den sektor, det overvåger;  
Intern revision  
12. noterer sig på grundlag af agenturets oplysninger, at IAS udførte en revision vedrørende ekspertstyring 
og interoperabilitet i 2011 for i rimelig grad at sikre sig, at det interne kontrolsystem er fyldestgørende 
og effektivt med hensyn til ekspertstyring og interoperabilitet i agenturet; bemærker, at IAS på grundlag 
af resultaterne fremsatte seks henstillinger, hvoraf to blev bedømt som værende »meget vigtige«, tre som 
»vigtige« og en som »ønskelig«; opfordrer agenturet til at gennemføre IAS-henstillingerne og til at 
underrette dechargemyndigheden om, hvilke aktioner der iværksættes;  
13. hilser agenturets initiativ om at oprette en intern revisionsfunktion (IAC) i slutningen af 2007 med det 
formål at yde støtte og rådgivning til den administrerende direktør og ledelsen om intern kontrol, 
risikovurdering og intern revision velkommen; noterer sig derudover, at IAC i løbet af 2011 satsede på 
at bistå ledelsen ved den årlige vurdering af de 16 interne kontrolstandarder, revisionen af risiko ­
styringsrammerne, koordinering af risikovurderingen for 2011 samt udvikling af en særlig strategi 
for styring af interessekonflikter inden for agenturet;  
14. henviser i forbindelse med de øvrige bemærkninger, der ledsager dechargeafgørelsen, og som er af 
horisontal karakter, til sin beslutning af 17. april 2013 (  1 ) om præstation, økonomisk forvaltning og 
kontrol med agenturer.DA L 308/280 Den Europæiske Unions Tidende 16.11.2013  
( 1 ) Vedtagne tekster, P7_TA(2013)0134 (Se side 374 i denne EUT).